Beskerm só jou hondekinders teen klappersFoto: Pixabay.com Nuwejaarsvieringe is binnekort op pad en hoewel dit gewoonlik ŉ heerlike kuier is, is dit vir die diere nie altyd so aangenaam nie, veral as klappers deel van die partytjie raak. Thea Opperman, ŉ vrywilliger by die Dierebeskermingsvereniging (DBV) sê dit is eintlik teen die wet om klappers te skiet, maar min mense steur hulle daaraan. Sy deel nuttige wenke oor hoe om diere, maar veral honde, veilig te hou in dié tyd. Thea sê die ideaal is om eintlik die samewerking te hê van die hele buurt om nie klappers te skiet nie, of om mense aan te moedig om dit op ŉ plek te doen wat nie naby ŉ residensiële gebied is nie. Wanneer jy op ŉ dier afkom wat verskrik is, is sy huis gewoonlik nie te ver nie. Thea vra mense om dié diertjies in te neem en te versorg of na die naaste DBV te vat. Baie van die DBV se takke sal oop wees in dié tyd. Besoek die DBV se webblad hier vir meer besonderhede.